Diari Oficial de la Generalitat Valenciana


Sumari del DOGV 4584, del 10-09-2003 (2003/9854)

DECRET 174/2003, de 5 de setembre, del Consell de la Generalitat, pel qual es crea un col·legi públic a Paterna-la Canyada, per desglossament del Col·legi Públic d'Educació Infantil i Primària el Parc.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9854


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Paterna
    * ensenyament públic
    * centre d'ensenyament

DECRET 174/2003, de 5 de setembre, del Consell de la Generalitat, pel qual es crea un col·legi públic a Paterna-la Canyada, per desglossament del Col·legi Públic d'Educació Infantil i Primària el Parc. [2003/X9854]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana es contemplara la creació d'un nou centre docent a Paterna-la Canyada, el qual s'identificava amb el codi 46N00038.
  
L'Ajuntament de Paterna, per mitjà d'acord adoptat en sessió plenària celebrada el 28 de febrer de 2002, va posar a disposició de la Conselleria de Cultura i Educació una parcel·la d'11.155 m2 situada en els carrers 536, 550, 566 i 571, per a la construcció d'un nou centre de Primària, que es correspon amb el previst en el Mapa Escolar. Este sòl es va acceptar per Resolució de 27 de març de 2002, del conseller de Cultura i Educació. Tot això en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La Societat Mercantil Construccions i Infraestructures Educatives de la Generalitat Valenciana, SA (CIEGSA) ha gestionat la construcció del nou edifici escolar que s'adequa a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General No Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària el Parc de Paterna-la Canyada, codi 94150603, el següent centre docent:
  
Província: València
  
Localitat: Paterna-la Canyada
  
Denominació: Col·legi Públic d'Educació Infantil i Primària Núm. 2
  
Codi: 75745039
  
Titular: Generalitat
  
Domicili: C/ 571, s/n (CP 46452)
  
Composició: 3 unitats d'Educació Infantil i 6 d'Educació Primària
  
Capacitat: 75 llocs escolars d'Educació Infantil i 150 d'Educació Primària
  
Article 2
  
1. El centre nou iniciarà les seues activitats en el curs escolar 2003/04.
  
2. En el citat curs tindrà 2 unitats d'Educació Infantil i 2 d'Educació Primària.
  
3. Els llocs de treball del centre seran els següents: 2 d'Educació Infantil i 2 d'Educació Primària.
  
4. Les matèries d'Idioma Estranger, Anglés, Educació Física, Música i Pedagogia Terapèutica seran impartides per professorat itinerant.
  
5. Impartirà el programa d'educació bilingüe d'Immersió Lingüística (PIL).
  
Article 3
  
1. En el curs escolar 2003/2004 el Col·legi Públic d'Educació Infantil i Primària el Parc, codi 67078217, queda configurat amb 3 unitats d'Educació Infantil, 6 d'Educació Primària i 2 d'Educació Secundària Obligatòria.
  
2. Els llocs de treball del centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
- 1 d'Educació Secundària Obligatòria, Valencià
  
- 1 d'Educació Secundària Obligatòria, Matemàtiques- Ciències Naturals
  
- 1 d'Educació Secundària Obligatòria, Socials - Geografia i Història
  
3. Impartirà el programa d'educació bilingüe d'Incorporació Progressiva (PIP).
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en el Col·legi Públic d'Educació Infantil i Primària el Parc que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
Tercera
  
El director territorial de Cultura i Educació de Valencia nomenarà l'equip directiu del centre, de conformitat amb el que establix l'article 17.3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS